**Πρόσκληση**

Προσκαλείστε στην εναρκτήρια συνάντηση του Ευρωπαϊκού Έργου

“Eastern Mediterranean Science and Technology Centre of Excellence for Archaeology and Cultural Heritage” – MedSTACH



*Πού:* Μεσαιωνική Αίθουσα «Καστελιώτισσα», Λευκωσία

Οδός Αγίου Μάρωνα, Πύλη Πάφου, Παλαιά Πόλη

*Πότε:* Τρίτη, 5 Σεπτεμβρίου 2017, 9:00 -11:00 π.μ.

Προσέλευση / Εγγραφές: 8:30 - 9:00 π.μ.

Το έργο MedSTACH αποσκοπεί στην εδραίωση της Κύπρου ως κόμβο αριστείας για την αρχαιολογία και την πολιτιστική κληρονομιά στην ευρύτερη περιοχή της Ανατολικής Μεσογείου, αξιοποιώντας τη διεπιστημονική έρευνα και την τεχνολογική καινοτομία. Για το σκοπό αυτό, Κυπριακά δημόσια ακαδημαϊκά ιδρύματα – το Τεχνολογικό Πανεπιστήμιο Κύπρου και το Πανεπιστήμιο Κύπρου – καθώς και εθνικοί φορείς– το Τμήμα Αρχαιοτήτων και ο Κυπριακός Οργανισμός Τουρισμού -- συμπράττουν μαζί με κορυφαία ακαδημαϊκά και ερευνητικά ιδρύματα – το University College London και το Ίδρυμα Τεχνολογίας και Έρευνας της Ελλάδας -- ώστε να θέσουν τις βάσεις για τη δημιουργία του **Κέντρου Αριστείας “Eastern Mediterranean Science and Technology Centre of Excellence for Archaeology and Cultural Heritage”.**

Αποστολή του Κέντρου είναι η δημιουργία του κατάλληλου επιστημονικού και τεχνολογικού περιβάλλοντος, για: (α) τη διεξαγωγή έρευνας αιχμής σε θέματα αναζήτησης, ερμηνείας, προστασίας, προώθησης και αξιοποίησης της μοναδικής πολιτιστικής κληρονομιάς της Κύπρου και της Ανατολικής Μεσογείου, και (β) την ενίσχυση της συμβολής της κληρονομιάς αυτής στον τουρισμό -- ενός από τους βασικούς τομείς προτεραιότητας αειφόρου ανάπτυξης -- μέσω σύγχρονων και αναδυόμενων τεχνολογιών.

|  |  |  |
| --- | --- | --- |
| **Πρόγραμμα**  ***οι ομιλίες θα πραγματοποιηθούν στην Αγγλική γλώσσα*** | | |
| **08:30 - 09:00** | Εγγραφές |  |
| **09:00 - 09:10** | Καλωσόρισμα | Διευθύντρια Τμήματος Αρχαιοτήτων Κύπρου, Δρ. Μαρίνα Σολομίδου-Ιερωνυμίδου |
| **09:10 - 09:40** | Χαιρετισμοί | Διευθύντρια Διεύθυνσης Έρευνας, Καινοτομίας και Δια Βίου Μάθησης -- Γενική Διεύθυνση Ευρωπαϊκών Προγραμμάτων, Συντονισμού και Ανάπτυξης -- κα Ιωάννα Κλεάνθους |
| Επιστημονική Λειτουργός Ιδρύματος Προώθησης Έρευνας, κα Κωνσταντίνα Μακρή |
| Υπουργός Μεταφορών, Επικοινωνιών και Έργων, κ. Μάριος Δημητριάδης |
| Πρύτανης Τεχνολογικού Πανεπιστημίου Κύπρου, Καθ. Ανδρέας Αναγιωτός |
| Πρύτανης Πανεπιστημίου Κύπρου, Καθ. Κωνσταντίνος Χριστοφίδης |
| Αναπληρωτής Γενικός Διευθυντής Κυπριακού Οργανισμού Τουρισμού, κ. Μαρίνος Μενελάου |
| **09:40 - 10:10** | Παρουσίαση Έργου | Συντονιστής Έργου, Καθ. Φαίδων Κυριακίδης |
| **10:10 - 10:40** | Παρουσιάσεις Εταίρων | Τμήμα Αρχαιοτήτων, Δρ. Μαρίνα Σολομίδου-Ιερωνυμίδου |
| Κυπριακός Οργανισμός Τουρισμού, κ. Πλούταρχος Παντελίδης |
| Ίδρυμα Τεχνολογίας και Έρευνας Ελλάδας, Δρ. Απόστολος Σαρρής |
| University College London, Dr. Mark Altaweel |
| Πανεπιστήμιο Κύπρου, Καθ. Βασιλική Κασσιανίδου |
| Τεχνολογικό Πανεπιστήμιο Κύπρου, Καθ. Φαίδων Κυριακίδης |
| **10:40 - 11:00** | Τέλος Προγράμματος – Καφές | |